Gunnar Flikke

Gunnar B. Flikke (født 1947) er en norsk pressemann. Han var sjefredaktør i Adresseavisen fra 1989 til 2006. 

Flikke arbeidet som reporter i Adresseavisen fra 1974 til 1987, og tiltrådte i februar 1988 stillingen som sjefredaktør i billedbladet NÅ. Han ble hentet tilbake til Adresseavisen i august samme år, hvor han ble ansatt som sjefredaktør, en stilling han formelt tok over 1. februar 1989. Frem til 1. januar 1997 delte han sjefredaktøransvaret med Kjell Einar Amdahl, som hadde hovedansvar for den politiske dekningen.

I Flikkes tid utviklet Adresseavisen seg fra å være en ren papiravis til en multimedieorganisasjon som publiserer papiravisen Adresseavisen, nettavisen adressa.no, Radioadressa og TV-adressa. Flikke hadde også ansvaret for Adresseavisens overgang til tabloidformat, som skjedde 16. september 2006. I 2006 ble han strategisk rådgiver for mediehusets styre.

Flikke har vært nestleder for Norsk Presseforbund, styremedlem i NRK 2010-2014, leder for Trondhjems journalistforening og leder for Trøndelag Redaktørforening. Han har vært i styreleder for Trondheim Symfoniorkester og var sekretær for Selskabet for Trondhjems Bys Vel i over 30 år.75 års omtale i Aftenposten 3. november 2022 

Gunnar Flikke er far til filmregissør Yngvild Sve Flikke«Vente, Flikke», D2 6. mars 2015, side 58]

 Referanser 

Kategori:Fødsler i 1947
Kategori:Redaktører for Adresseavisen
Kategori:Journalister i Adresseavisen
Kategori:Personer fra Steinkjer kommune